ตัวแทนใหม่ฟื้นน้ำท่วมปีนี้เพิ่ม5%
สมาคมประกันชีวิตคาดปีนี้ ยอดสมัครสอบตัวแทนใหม่เพิ่ม 5%
12 ม.ค. 2555

สมาคมประกันชีวิตคาดปีนี้ ยอดสมัครสอบตัวแทนใหม่เพิ่ม 5% 
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ทางสมาคมคาดว่าในปีนี้จะมีผู้สมัครสอบตัวแทนประกันชีวิตประมาณ 1.36 แสนคน หรือเพิ่มขึ้น 5% เมื่อเทียบกับปี 2554 ที่มีผู้สมัครสอบตัวแทนประกันชีวิตทั้งสิ้น 1.29 แสนคน ซึ่งได้ลดลงจากปี 2553 เป็นจำนวน 1.8%
ทั้งนี้ เหตุการณ์น้ำท่วมใหญ่ ทำให้จำนวนผู้สมัครเป็นตัวแทนประกันชีวิตที่สอบผ่านเดือน ธ.ค. 2554 เพิ่มขึ้น 6.3% จากช่วงเดียวกันของปีก่อน โดยมีผู้สมัครสอบทั่วประเทศ 9,172 คน แต่เข้าสอบ 6,489 คน และสอบผ่าน 2,911 คน หรือ 44.8% แยกเป็นการสอบผ่านด้วยระบบคอมพิวเตอร์ 1,885 คน และสอบผ่านด้วยระบบกระดาษ 1,026 คน
“ผลกระทบจากน้ำท่วมใหญ่ ทำให้ช่วงเดือน พ.ย.ที่ผ่านมา ได้รับผลกระทบมากสุด เพราะจำนวนผู้สมัครสอบลดลงในรอบปีสูงสุดถึง 32% แต่นับได้ว่าอาชีพตัวแทนประกันชีวิตยังเป็นอาชีพที่ประชาชนทั่วไปให้ความสนใจสูง จึงสามารถฟื้นตัวได้เร็ว และปีนี้คงมีผู้สมัครสอบมากถึง 1.36 แสนคน